《过庐山》
宋代·李涧

斜阳淡淡柳依依，立马桥边客去迟。昼锦已成蝼蚁梦，夜台应愧鹡鸰诗。

薄荐豆粥无传法，蒲扇桃笙有贱时。千载孝标裙帔恨，凭谁笺示故人知。

作者简介：李涧，江宁（今江苏南京）人。高宗绍兴十年（一一四○），以左奉议郎为宗正寺主簿，转御史主簿。十二年，为监察御史。十四年，为司封郎中。二十九，为太府卿。三十年，权尚书吏部侍郎。三十一年，为集英殿修撰，引年求去，提举江州太平兴国宫。事见《建炎以来系年要录》卷一三七、一四七、一五二、一八三、一八四、一八八。